Anna Moring

Anna Raisa Aurora Moring (s. 7. joulukuuta 1978) on sateenkaariperheitä tutkinut yhteiskuntatieteilijä ja vihreiden puoluesihteeri (2023–). Hän on koulutukseltaan filosofian tohtori sukupuolentutkimuksesta. Hän on toiminut aiemmin Vihreiden naisten toiminnanjohtajana vuosina 2010–2011 sekä johtavana asiantuntijana Monimuotoiset perheet -verkostossa. Moring valmistui naistutkimuksen maisteriksi ensimmäisenä Suomessa vuonna 2005.

Yksityiselämä 
Moring asuu puolisonsa ja neljän teini-ikäisen lapsen kanssa. Hän on kuvannut perhettään sateenkaari-, ero- ja apilaperheeksi. Anna Moringin isä on toimittaja ja professori Tom Moring ja äiti Helsingin Sanomien kulttuuritoimittaja Kirsikka Moring.

Poliittinen ura 
Moring oli vihreiden ehdokkaana eurovaaleissa 2009 sekä eduskuntavaaleissa 2011.

Lähteet 

Vihreän liiton puoluesihteerit
Vuonna 1978 syntyneet
Elävät henkilöt